**Az üzletek működési engedélye**

Kapcsolódó jogszabályok:

* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény,
* A kereskedelemről szóló 2005. évi CLXIV. törvény,
* A kereskedelmi tevékenységek végzésének feltételeiről szóló 210/2009. (IX.29.) Korm. rendelet (a továbbiakban: Korm. rendelet)

Ügyintézés helye: Nemesvámosi Közös Önkormányzati Hivatal

Eljáró ügyintéző: Dr. Berkiné Orbán Judit

Ügyintézés kezdeményezhető: személyesen vagy postai úton

Ügyfélfogadási idő: hétfő: 7.30-15.30 óra, szerda: 7.30-17.30 óra, péntek: 7.30-13.00 óra

A Korm. rendelet 3. mellékletében felsorolt, kizárólag üzletben forgalmazható termékek (a továbbiakban: üzletköteles termékek) forgalmazása működési engedély birtokában történhet.

A kereskedőnek az üzletköteles termékek forgalmazására szolgáló üzlet üzemeltetésére jogosító működési engedély iránti kérelmét az üzlet helye szerint illetékes jegyzőnél kell benyújtania.

**Üzletköteles termékek (a Korm. rendelet 3. melléklete szerint):**

- a kémiai biztonságról szóló törvény szerinti veszélyes anyagok és keverékek, kivéve a Jöt.

szerinti tüzelőolaj, propán vagy propán-bután gáz és az üzemanyag;

- az egyes festékek, lakkok és járművek javító fényezésére szolgáló termékek szerves oldószer

tartalmának szabályozásáról szóló kormányrendelet hatálya alá tartozó termékek;

- állatgyógyászati készítmények és hatóanyagaik;

- fegyver, lőszer, robbanó- és robbantószer, gázspray, pirotechnikai termék, a polgári célú

pirotechnikai tevékenységekről szóló kormányrendelet szerinti 1., 2. és 3. pirotechnikai

osztályba tartozó termékek, az ott meghatározott kivételekkel;

- növényvédő szerek és hatóanyagaik;

- nem veszélyes hulladék;

- az Országos Tűzvédelmi Szabályzat szerint robbanásveszélyes osztályba tartozó anyag, kivéve a

Jöt. szerinti tüzelőolaj, propán vagy propán-bután gáz és az üzemanyag.

Működési engedély iránti kérelem kötelező adattartalma: A Korm. rendelet meghatározza, az ajánlott formanyomtatvány rendelkezésre áll.

Az ügyintézéshez szükséges iratok:

1. Működési engedély kiadása iránti kérelem működési engedélyköteles kereskedelmi tevékenység folytatásáról. ( A kereskedelmi tevékenységek végzésének feltételeiről szóló 210/2009. (IX. 29.) Korm. rendelet 1/B) melléklete szerint )
2. Nem a kérelmező tulajdonában lévő üzlet esetében az üzlet használatának jogcímére vonatkozó igazoló okirat (a tulajdoni lap kivételével)
3. Haszonélvezet esetében – ha nem a tulajdonos vagy a haszonélvező a kérelmező – a haszonélvező hozzájárulását igazoló okirat
4. Közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okirat
5. Szakhatósági eljárásért fizetendő igazgatási szolgáltatási díj megfizetésének igazolása.

Ügyintézés díja:

* Működési engedély kiadása iránti kérelem: 10.000,- Ft összegű eljárási illeték
* Működési engedély adataiban bekövetkezett változás bejelentése: 3.000,-Ft összegű eljárási illeték
* Bejelentés az üzlet napi/heti nyitvatartási idejének megváltoztatásáról: illetékmentes
* Bejelentés üzletköteles kereskedelmi tevékenység megszüntetéséről: illetékmentes

Az engedélyezési eljárásban közreműködő szakhatóságokat a Korm. rendelet meghatározza.

A működési engedélyezési eljárásban külön vizsgálat nélkül ügyfélnek minősül az üzlet, valamint az üzlettel közvetlenül szomszédos, az üzlettel közös határvonalú, telekhatárú ingatlan tulajdonosa, társasház esetében a közös képviselő vagy az intézőbizottság elnöke, lakásszövetkezet esetében az elnök.

A jegyző a kereskedő kérelmére a szakhatóságokkal közös helyszíni szemle megtartásáról intézkedik.

A jegyző a helyszíni szemléről szóló értesítést a működési engedély iránti kérelemben megjelölt adatokkal együtt küldi meg. Az értesítésben a jegyző felhívja az ügyfelek figyelmét, hogy távolmaradásuk a szemle megtartását nem akadályozza. Távolmaradás esetén a szemle időpontja előtt a jegyzőhöz írásban beadott észrevételeket a jegyző a szemlén ismerteti.

A jegyző a működési engedély megadásával egyidejűleg az üzletet nyilvántartásba veszi és a működési engedély kiadásáról igazolást állít ki.

A kereskedő a működési engedély megadását követően a működési engedély iránti kérelmében megjelölt adatokban bekövetkezett változást haladéktalanul, illetve a nyitva tartási idő változása esetén az azt megelőző nyolc napon belül köteles bejelenteni a jegyzőnek.

A jegyző az adatokban történt változást a bejelentés alapján a nyilvántartásba bejegyzi.

A működési engedélyről szóló igazolás tartalmát is érintő adatokban történő változás esetén a jegyző a nyilvántartásba történt bejegyzést követően - a korábban kiadott működési engedély igazolásának bevonásával egyidejűleg - a módosított adatoknak megfelelő működési engedélyről szóló igazolást ad ki.

Ugyanígy jár el az üzlet használatára jogosult személyében történő változás esetén is, amennyiben a személyi változás az üzletben folytatott tevékenységet, illetve forgalmazott üzletköteles termékkört nem érinti. Ez esetben a változást - annak megfelelő igazolása mellett - az új jogosult köteles bejelenteni.

Az üzlet megszűnését a megszűnést követő nyolc napon belül - a működési engedély kiadásáról szóló igazolás leadásával egyidejűleg - be kell jelenteni a jegyzőnek.

A jegyző a bejelentést követően haladéktalanul visszavonja a működési engedélyt, és az üzletet törli a nyilvántartásból.